Albania Eurovision Abesti Lehiaketan

Albaniak 21 aldiz parte hartu du Eurovision Abesti Lehiaketan, 2004an estreinatu zenetik. Lehiaketan parte hartzen du  (RTSH) irrati-telebista emisore publikoaren bitartez. Emisore honek urtero herrialdea ordezkatzen duen kanta aukeratzen du Festivali i Këngës final nazionalaren bidez, 1962tik urtero ospatzen den abesti lehiaketa, Sanremoko kantu jaialdiaren antzera.

Albaniaren debuta 2004an arrakastatsua izan zen, Anjeza Shahiniren "The Image of You" abestiarekin, 7. postuan amaituz. Herrialdearen emaitzarik onena izan zen 2012ra arte, Rona Nishliuren "Suus" 5. amaitu zenean. Herrialdeak 2025ean ere lehen hamarren artean kokatu zen, Shkodra Elektronikeren "Zjerm" kantarekin zortzigarren amaituz. Albaniak urtero parte hartu du debuta egin zutenetik, eta 21 alditik 12tan  lortu du finalera sailkatzea.

## Parte-hartzea 
 (RTSH) Europako Irrati-telebista Batasuneko(EBU) kidea da, eta beraz Eurovision Abesti Lehiaketan parte hartzeko eskubidea du. Leihaketan parte hartzen egon da 2004tik.

### Historia eta emaitzak 
RTSHk 2002 eta 2003ko edizioetan parte hartzeko asmoa adierazi zuen. Hala ere, parte hartzea ukatu zitzaien, herrialde asko parte hartzen ari zirelako.

Hortaz, herrialdea 2004ko Istanbulgo lehiaketan estreinatu zen Anjeza Shahinik interpretatutako "The Image of You" abestiarekin. Herrialdeak 106 puntu jaso zituen finalean eta 7. postuan amaitu zen, 2012ra arte herrialdeko postu hoberena izan zena. 2012an, alegia, Rona Nishliu "Suus" kantarekin 5. postuan amaitu zen, 146 punturekin. Gaur egun arte, herrialdearen emaitzarik hoberena bezala mantentzen da. Puntuei dagokienez, baina, 2025ean lortu zituzten gehien, 218 hain zehatz, Shkodra Elektronike taldearen "Zjerm" kanta 8. postuan amaitu zenean. 

Albaniak lehen aldiz 2006ean ez zuen lortu finalera sailkatzea, Luiz Ejlli eta "Zjarr e ftohtë" abestiarekin. Ordutik, beste zortzitan geratu da finaletik kanpo. Albaniaren final-segidarik hoberena 3 urte segidan finalera ailegatzea da, bai 2008-2010 artean eta 2018-2021 artean lortu zutena. Aldiz, bi ediziotan segidan gehienez geratu izan dira finaletik kanpo (2006-2007, 2013-2014 eta 2016-2017). 
### Abestien hautapena eta aldaketak 
Oinarriz, Albaniak Eurovisionerako artista zein abestia Festivali i Këngës-aren bidez hautatzen ditu. Hala ere, abestiaren festibaleko bertsioa ez da ia inoiz mantentzen behin betikoa bezala. Maiz produkzioa hobetu edo hiru minutuko mugara laburtzen da, eta beste batzuetan, bertsoak edo bestelako elementu instrumentalak gehitu zein kentzen zaizkie kantei.

Beste kasuetan, kantaren hizkuntza berrikusi izan da. Hau lehen aldiz 2007an egin zen: nahiz eta Frederik Ndocik festibala "Balada e gurit" (Harrizko balada) abestiarekin irabazi, hau "Hear my plea" (Entzun nire errukia) bezala aurkeztu zen Eurovisionen Helsinkin, albanierazko zein ingelesezko testua bateratzen zituen bertsio bat bezala. Urte horretan, Albania finaletik kanpo geratu zen.

Era berean, 2009, 2011, 2014, 2016, 2017, 2020 eta 2024eko kantak partez zein guztiz ingelesera itzuli ziren. Nabarmentzekoa da nola, hauen artean, 2009an soilik sailkatu ziren finalera, Kejsi Tola eta "Carry me in your dreams" kantarekin.

Behin eman da kanta irabazlea guztiz aldatu behar izatea. 2014ko abenduan Elhaida Danik irabazi zuen Festivali i Këngës, "Diell" (Eguzkia) kantarekin. Hala ere, otsailean kantaren idazleek ezagutarazi zuten haien kanta Eurovisionetik erretiratuko zutela "pisuko arrazoi pertsonalak zirela eta". Beraz, Elhaida Danik kanta guztiz ezberdina, "I'm alive" (Bizirik nago) abestu zuen 2015eko Eurovision Abesti Leihaketan, finalera sailkatuz eta 16. postuan amaituz.

## Parte-hartzearen ikuspegi orokorra 
## Galeria 

Fitxategi:Anjeza_Shahini_-_Albania_2004_Final.jpg|Anjeza Shahini Estambulen (2004)
Fitxategi:Ndoci_2007_Eurovision.jpg|Frederik Ndoci eta Aida Ndoci Helsinkin (2007)
Fitxategi:Flickr_-_proteusbcn_-_Semifinal_2_Eurovision_2008_(29).jpg|Olta Boka Belgraden (2008)
Fitxategi:Juliana_Pasha,_Albania.jpg|Juliana Pasha Oslon (2010)
Fitxategi:Rona_Nishliu_Eurovision_2012_Baku_Semi-Final.jpg|Rona Nishliu Bakun (2012)
Fitxategi:ESC2013_-_Albania_01.jpg|Adrian Lulgjuraj eta Bledar Sejko Malmön (2013)
Fitxategi:ESC2014_-_Albania_01.jpg|Hersi Matmuja Kopenhagen (2014)
Fitxategi:20150515_ESC_2015_Elhaida_Dani_7496.jpg|Elhaida Dani Vienan (2015)
Fitxategi:ESC2016_-_Albania_05.jpg|Eneda Tarifa Estokolmon (2016)
Fitxategi:ESC2017_-_Albania_01.jpg|Lindita Kieven (2017)
Fitxategi:Eugent_Bushpepa_(Albania).jpg|Eugent Bushpepa Lisboan (2018)
Fitxategi:Eurovision_2019_Albania.jpg|Jonida Maliqi Tel Aviven (2019)
Fitxategi:Eurovision_2022_-_Semi-final_1_-_Albania_-_Ronela_Hajati.jpg|Ronela Hajati Turinen (2022)
Fitxategi:Eurovision_2023_-_Jury_Semi-final_2_-_Albania_-_Albina_&_Familja_Kelmendi_(03).jpg|Albina eta Kelmendi Familia Liverpoolen (2023)
Fitxategi:Besa_Eurovision_Song_Contest_2024_Final_Malmö_dress_rehearsal_semi_2_08.jpg|Besa Malmön (2024)
Fitxategi:ESC2025_Albania_16.jpg|Shkodra Elektronike  Basilean (2025)

## Erreferentziak 
## Kanpo estekak